**ADATKEZELÉSI TÁJÉKOZTATÓ**

**Az adatkezelési tájékoztató célja**

A Red Hot Run Group (8900 Zalaegerszeg, Sas u. 5, a továbbiakban, szolgáltató, adatkezelő) mint adatkezelő, magára nézve kötelezőnek ismeri el jelen jogi közlemény tartalmát. Kötelezettséget vállal arra, hogy tevékenységével kapcsolatos minden adatkezelés megfelel a jelen szabályzatban és a hatályos nemzeti jogszabályokban, valamint az Európai Unió jogi aktusaiban meghatározott elvárásoknak.

Az Adatkezelő fenntartja magának a jogot jelen tájékoztató bármikori megváltoztatására. Természetesen az esetleges változásokról kellő időben értesíti közönségét. Amennyiben kérdése lenne jelen közleményünkhöz kapcsolódóan, kérjük, írja meg nekünk, és kollégánk megválaszolja kérdését.

Az Adatkezelő elkötelezett ügyfelei és partnerei személyes adatainak védelmében, kiemelten fontosnak tartja ügyfelei információs önrendelkezési jogának tiszteletben tartását. Az Adatkezelő a személyes adatokat bizalmasan kezeli, és megtesz minden olyan biztonsági, technikai és szervezési intézkedést, mely az adatok biztonságát garantálja. Az Adatkezelő az alábbiakban ismerteti adatkezelési gyakorlatát.

**Az Egyesület adatai**

Amennyiben megkeresné Egyesületünket, redhotrun.post@gmail.com és 06-30/390-5067 elérhetőségeken léphet kapcsolatba az adatkezelővel. Az Adatkezelő minden hozzá beérkezett e-mailt a [www.redhotrungroup.hu](http://www.redhotrungroup.hu/) oldalon kezelt személyes adatokkal együtt az adatközléstől számított legfeljebb 2 év elteltével töröl.

* Név: Red Hot Run Group Sportegyesület
* Székhely: 8900 Zalaegerszeg, Sas u. 5.
* Nyilvántartási szám: 20-02-0002933
* A bejegyző bíróság megnevezése: Zalaegerszegi Törvényszék
* Adószám: 18941012-1-20
* Telefonszám: 06-30/390-5067
* E-mail: redhotrun.post@gmail.com
* Adatvédelmi tisztviselő: Dr. Keserűné Rózsás Eszter
* Név: : Dr. Keserűné Rózsás Eszter
* Telefonszám: 06-30/390-5067

**A kezelt személyes adatok köre**

A nevezés során megadandó személyes adatok: Név, lakcím, telefonszám, email cím, bankszámlaszám

**Technikai adatok**

Az Adatkezelő a személyes adatok kezeléséhez a szolgáltatás nyújtása során alkalmazott informatikai eszközöket úgy választja meg és üzemelteti, hogy a kezelt adat:

* az arra feljogosítottak számára hozzáférhető (rendelkezésre állás);
* hitelessége és hitelesítése biztosított (adatkezelés hitelessége);
* változatlansága igazolható (adatintegritás);
* a jogosulatlan hozzáférés ellen védett (adat bizalmassága) legyen.

Az Adatkezelő az adatokat megfelelő intézkedésekkel védi a jogosulatlan hozzáférés, megváltoztatás, továbbítás, nyilvánosságra hozatal, törlés vagy megsemmisítés, valamint a véletlen megsemmisülés ellen. Az Adatkezelő olyan műszaki, szervezési és szervezeti intézkedésekkel gondoskodik az adatkezelés biztonságának védelméről, amely az adatkezeléssel kapcsolatban jelentkező kockázatoknak megfelelő védelmi szintet nyújt.

Az Adatkezelő az adatkezelés során megőrzi

* a titkosságot: megvédi az információt, hogy csak az férhessen hozzá, aki erre jogosult;
* a sértetlenséget: megvédi az információnak és a feldolgozás módszerének a pontosságát és teljességét;
* a rendelkezésre állást: gondoskodik arról, hogy amikor a jogosult használónak szüksége van rá, valóban hozzá tudjon férni a kívánt        információhoz, és rendelkezésre álljanak az ezzel kapcsolatos eszközök.

**Cookie-k (Sütik)**

A sütik feladata

       információkat gyűjtenek a látogatókról és eszközeikről;

       megjegyzik a látogatók egyéni beállításait, amelyek felhasználásra kerül(het)nek pl. online tranzakciók igénybevételekor, így nem kell újra begépelni őket;

       megkönnyítik a weboldal használatát;

       minőségi felhasználói élményt biztosítanak.

 A testre szabott kiszolgálás érdekében a felhasználó számítógépén kis adatcsomagot, ún. sütit (cookie) helyez el és a későbbi látogatás során olvas vissza. Ha a böngésző visszaküld egy korábban elmentett sütit, a sütit kezelő szolgáltatónak lehetősége van összekapcsolni a felhasználó aktuális látogatását a korábbiakkal, de kizárólag a saját tartalma tekintetében.

 Az adatkezelés időtartama

Az adott cookie adattárolási időtartama, bővebb információ elérhető itt:

Google általános cookie tájékoztató:

<https://www.google.com/policies/technologies/types/>

Google Analitycs tájékoztató: <https://developers.google.com/analytics/devguides/collection/analyticsjs/cookie-usage?hl=hu>

Facebook tájékoztató: <https://www.facebook.com/ads/preferences/?entry_product=ad_settings_screen>

 **A cookie-k jogszabályi háttere és jogalapja:**

Az adatkezelés jogalapja a Rendelet 6. cikk (1) bekezdés a) pontja alapján az  Ön hozzájárulása.

**A honlap által használt cookie-k főbb jellemzői:**

**A működéshez szigorúan szükséges cookie-k**: Ezek a cookie-k a weboldal használatához nélkülözhetetlenek, és lehetővé teszik a weboldal alapvető funkcióinak használatát. Ezek hiányába az oldal számos funkciója nem lesz elérhető az Ön számára. Ezen típusú cookie-k élettartama kizárólag a munkamenet idejére korlátozódik.

**A felhasználói élmény javítását szolgáló cookie-k**: Ezek a cookie-k információkat gyűjtenek a felhasználó weboldalhasználatáról, például, hogy mely oldalakat látogatja leggyakrabban, vagy milyen hibaüzenetet kap a weboldalról. Ezek a cookie-k nem gyűjtenek a látogatót azonosító információkat, vagyis teljesen általános, névtelen információkkal dolgoznak. Az ezekből nyert adatokat a weboldal teljesítményének javítására használjuk. Ezen típusú cookie-k élettartama kizárólag a munkamenet idejére korlátozódik.

Harmadik fél által elhelyezett cookie-k (analitika)

**Google Adwords cookie** Amikor valaki meglátogatja az oldalunkat, a látogató cookie-azonosítója hozzáadódik a remarketinglistához.
A Google cookie-kat – például a NID és SID cookie-kat – használ a Google-termékekben, így például a Google Keresésben látható hirdetések testreszabásához. Az ilyen cookie-kat például arra használja, hogy megjegyezze az Ön legutóbbi kereséseit, az egyes hirdetők hirdetéseivel vagy a keresési eredményekkel való korábbi interakcióit, továbbá a hirdetők webhelyein tett látogatásait. Az AdWords konverziókövetés funkciója cookie-kat használ. A hirdetésből eredő értékesítések és egyéb konverziók követésére cookie-kat ment
a felhasználó számítógépére, amikor az adott személy egy hirdetésre kattint. A cookie-k néhány gyakori alkalmazási módja: a hirdetések kiválasztása annak alapján, hogy mi a releváns az adott felhasználó esetén, a kampányok teljesítményéről szóló jelentések tökéletesítése, és a felhasználó által már megtekintett hirdetések megjelenítésének elkerülése.

**Google Analytics cookie**: A Google Analytics a Google elemző eszköze, amely abban segít a weboldalak és alkalmazások tulajdonosainak, hogy pontosabb képet kapjanak látogatóik tevékenységeiről. A szolgáltatás cookie-kat használhat, hogy információkat gyűjtsön és jelentést készítsen a weboldal használatára vonatkozó statisztikai adatokból anélkül, hogy egyénileg azonosítaná a látogatókat a Google számára. A Google Analytics által használt fő cookie a „\_\_ga” cookie. A webhelyhasználati statisztikai adatokból készülő jelentések mellett a Google Analytics – az előbbiekben ismertetett néhány hirdetési cookie-val együtt – felhasználható arra is, hogy relevánsabb hirdetéseket jelenítsünk meg a Google-termékekben (például a Google Keresésben) és szerte az interneten.

**Remarketing cookiek-k**: A korábbi látogatók vagy felhasználók számára a Google Display Hálózaton található egyéb webhelyeken való böngészés, illetve termékeivel vagy szolgáltatásaival kapcsolatos kifejezések keresésekor jelenhetnek meg

**Munkamenet cookie:** Ezek a sütik a látogató tartózkodási helyét, a böngésző nyelvét, a fizetés pénznemét tárolják, élettartamuk a böngésző bezárása, vagy maximum 2 óra.

**Mobil verzió, design cookie**: Érzékeli a látogató használt eszközt, és mobilon átvált teljes nézetre. Élettartama 365 nap.

**Cookie elfogadás cookie**: Az oldalra érkezéskor a figyelmeztető
ablakban elfogadja a cookiek tárolásáról szóló nyilatkozatot. Élettartama 365 nap.

**Facebook pixel (Facebook cookie)**A
Facebook-képpont olyan kód, amelynek a segítségével a honlapon jelentés készül a konverziókról, célközönségek állíthatók össze, és az oldal tulajdonosa részletes elemzési adatokat kap a látogatók honlap használatáról. A Facebook pixel segítségével a weboldal látogatóinak személyre szabott ajánlatokat, hirdetéseket jeleníthet meg a Facebook felületén. A Facebook adatkezelési szabályzatát itt tanulmányozhatja: <https://www.facebook.com/privacy/explanation>

Amennyiben Ön nem fogadja el a cookie-k használatát, akkor bizonyos funkciók nem lesznek elérhetőek az Ön számára. A cookie-k törléséről bővebb tájékoztatást az alábbi linkeken találhat:

       Internet Explorer:  <http://windows.microsoft.com/en-us/internet-explorer/delete-manage-cookies#ie=ie-11>

       Firefox:  <https://support.mozilla.org/en-US/kb/cookies-information-websites-store-on-your-computer>

       Mozilla: <https://support.mozilla.org/hu/kb/weboldalak-altal-elhelyezett-sutik-torlese-szamito>

       Safari: <https://support.apple.com/kb/ph21411?locale=en_US>

       Chrome: <https://support.google.com/chrome/answer/95647>

Online nevezéshez kapcsolódó adatok: Név, lakcím, email cím, telefonszám

**Az adatkezelés célja, módja és jogalapja**

Általános adatkezelési irányelvek:

Az Adatkezelő tevékenységének adatkezelései önkéntes hozzájáruláson, illetve törvényi felhatalmazáson alapulnak. Az önkéntes hozzájáruláson alapuló adatkezelések esetében az érintettek e hozzájárulásukat az adatkezelés bármely szakában visszavonhatják.

Bizonyos esetekben a megadott adatok egy körének kezelését, tárolását, továbbítását jogszabályok teszik kötelezővé, melyről külön értesítjük ügyfeleinket.

 Felhívjuk az Adatkezelő részére adatközlők figyelmét, hogy amennyiben nem saját személyes adataikat adják meg, az adatközlő kötelessége az érintett hozzájárulásának beszerzése.

Adatkezelési alapelvei összhangban vannak az adatvédelemmel kapcsolatos hatályos jogszabályokkal, így különösen az alábbiakkal:

       2011. évi CXII. törvény - az információs önrendelkezési jogról és az információ-szabadságról (Infotv.);

       Az Európai Parlament és a Tanács (EU) 2016/679 rendelete (2016. április 27.) – a természetes személyeknek a személyes adatok kezelése tekintetében történő védelméről és az ilyen adatok szabad áramlásáról, valamint a 95/46/EK rendelet hatályon kívül helyezéséről (általános adatvédelmi rendelet, GDPR);

       2013. évi V. törvény – a Polgári Törvénykönyvről (Ptk.);

       2000. évi C. törvény – a számvitelről (Számv. tv.);

       2017. évi LIII. törvény – a pénzmosás és terrorizmus finanszírozása megelőzéséről és megakadályozásáról (Pmt.);

       2013. évi CCXXXVII. törvény – a hitelintézetekről és a pénzügyi vállalkozásokról (Hpt.).

**Adattovábbítás, adatfeldolgozás, az adatokat megismerők köre**

Az Adatkezelő egyben az adatfeldolgozó is, a weblapon nevező személyek nevét, címét, telefonszámát, a nevezések számát és időpontját a polgári jogi elévülési időn belül kezeli, azokat másoknak nem adja ki.

**Érintett jogai és jogérvényesítési lehetőségei**

Az adatkezelés időtartamán belül Önt a Rendelet előírásai szerint az alábbi jogok illetik meg:

       a hozzájárulás visszavonásának joga

       személyes adatokhoz és az adatkezeléssel kapcsolatos információkhoz való hozzáférés

       helyesbítéshez való jog

       adatkezelés korlátozása,

       törléshez való jog

       tiltakozáshoz való jog

       hordozhatósághoz való jog.

Amennyiben Ön jogaival élni kíván, az az Ön azonosításával jár együtt, valamint az Adatkezelőnek Önnel szükségszeren kommunikálnia kell. Ezért az azonosítás érdekében személyes adatok megadására lesz szükség (de az azonosítás csak olyan adaton alapulhat, amelyet Adatkezelő egyébként is kezel Önről), valamint az Adatkezelő email fiókjában elérhetőek lesz az Ön adatkezeléssel kapcsolatos panasza a jelen tájékoztatóban, a panaszokkal kapcsolatban megjelölt időtartamon belül. Amennyiben Ön vásárlónk volt és panaszügyintézés, vagy garanciális ügyintézés érdekében szeretné magát azonosítani, az azonosításhoz kérjük adja meg rendelési azonosítóját is. Ennek felhasználásával Önt, mint vásárlót is be tudjuk azonosítani.

Az adatkezeléssel kapcsolatos panaszokat legkésőbb 30 napon belül válaszolja meg Adatkezelő.

 **Tájékoztatáshoz való jog**

Az Adatkezelő megfelelő
intézkedéseket hoz annak érdekében, hogy az érintettek részére a személyes adatok kezelésére vonatkozó, a GDPR 13. és a 14. cikkben említett valamennyi információt és a 15–22. és 34. cikk szerinti minden egyes tájékoztatást tömör, átlátható, érthető és könnyen hozzáférhető formában, világosan és közérthetően megfogalmazva nyújtsa.

**Az érintett hozzáféréshez való joga**

Ön jogosult arra, hogy az Adatkezelőtől visszajelzést kapjon arra vonatkozóan, hogy személyes adatainak kezelése folyamatban van-e, és ha adatkezelés folyamatban van, jogosult arra, hogy:

       a kezelt személyes adatokhoz hozzáférést kapjon és

       a következő információkról az Adatkezelő tájékoztassa:

       az adatkezelés céljai;

       az Önről kezelt személyes adatok kategóriái;

       információ azon címzettekről vagy címzettek kategóriáiról, akikkel, illetve amelyekkel a személyes adatokat Adatkezelő közölte vagy közölni fogja;

       a személyes adatok tárolásának tervezett időtartama, vagy ha ez nem lehetséges, ezen időtartam meghatározásának szempontjai;

       az Ön azon joga, hogy kérelmezheti az Adatkezelőtől az Önre vonatkozó személyes adatok helyesbítését, törlését vagy kezelésének korlátozását, és jogos érdeken alapuló adatkezelés esetén tiltakozhat az ilyen személyes adatok kezelése
ellen;

       a felügyeleti hatósághoz címzett panasz benyújtásának joga;

       ha az adatokat nem Öntől gyűjtötték be, a forrásukra vonatkozó minden elérhető információ;

       az automatizált döntéshozatal tényéről (ha alkalmazott ilyen eljárás), ideértve a profilalkotást is, valamint legalább ezekben az esetekben az alkalmazott logikára és arra vonatkozóan érthető információkat, hogy az ilyen adatkezelés milyen jelentőséggel, és Önre nézve milyen várható következményekkel bír.

A jog gyakorlásának célja az adatkezelés jogszerűségének megállapítására és ellenőrzésére irányulhat, ezért többszöri tájékoztatás kérés esetén Adatkezelő méltányos költségtérítést számolhat fel a tájékoztatás teljesítéséért cserébe.

A személyes adatokhoz való hozzáférést Adatkezelő úgy biztosítja, hogy az Ön azonosítását követően emailben juttatja el Önhöz a kezelt személyes adatokat és az információkat. Amennyiben regisztrációval rendelkezik, akkor a hozzáférést úgy biztosítjuk, hogy a felhasználói fiókjába belépve tudja az Önről kezelt személyes adatokat megtekinteni és ellenőrizni. Kérjük, hogy kérelmében jelölje meg, hogy a személyes adatokhoz kér hozzáférést, vagy az adatkezeléssel kapcsolatos információkat kéri.

**Helyesbítés joga**

Ön jogosult arra, hogy kérésére Adatkezelő késedelem nélkül helyesbítse az Önre vonatkozó pontatlan személyes adatokat.

**Törléshez való jog**

Az érintett az alábbi indokok valamelyikének fennállása esetén jogosult arra, hogy kérésére az Adatkezelő indokolatlan késedelem nélkül törölje a rá vonatkozó személyes adatokat:

       személyes adatokra már nincs szükség abból a célból, amelyből azokat gyűjtötték vagy más módon kezelték;

       az érintett visszavonja az adatkezelés alapját képező hozzájárulását, és az adatkezelésnek nincs más jogalapja;

       az érintett tiltakozik az adatkezelés ellen, és nincs elsőbbséget élvező jogszerű ok az adatkezelésre;

       a személyes adatokat jogellenesen kezelték;

       a személyes adatokat az adatkezelőre alkalmazandó uniós vagy tagállami jogban előírt jogi kötelezettség teljesítéséhez törölni kell;

       a személyes adatok gyűjtésére információs társadalommal összefüggő szolgáltatások kínálásával kapcsolatosan került sor.

Az adatok törlése nem kezdeményezhető, ha az adatkezelés szükséges: a véleménynyilvánítás szabadságához és a tájékozódáshoz való jog gyakorlása céljából; a személyes adatok kezelését előíró, az adatkezelőre alkalmazandó uniós vagy tagállami jog szerinti kötelezettség teljesítése, illetve közérdekből vagy az adatkezelőre ruházott közhatalmi jogosítvány gyakorlása keretében végzett feladat végrehajtása céljából; a népegészség-ügy területét érintő, vagy archiválási, tudományos és történelmi kutatási célból vagy statisztikai célból, közérdek alapján; vagy jogi igények előterjesztéséhez, érvényesítéséhez, illetve védelméhez.

**Az adatkezelés korlátozásához való jog**

Az érintett kérésére az Adatkezelő korlátozza az adatkezelést, ha az alábbi feltételek valamelyike teljesül:

       az érintett vitatja a személyes adatok pontosságát, ez esetben a korlátozás arra az időtartamra

       vonatkozik, amely lehetővé teszi, a személyes adatok pontosságának ellenőrzését;

       az adatkezelés jogellenes, és az érintett ellenzi az adatok törlését, és ehelyett kéri azok felhasználásának korlátozását;

   az adatkezelőnek már nincs szüksége a személyes adatokra adatkezelés céljából, de az érintett igényli azokat jogi igények előterjesztéséhez, érvényesítéséhez vagy védelméhez; vagy

       az érintett tiltakozott az adatkezelés ellen; ez esetben a korlátozás arra az időtartamra vonatkozik, amíg megállapításra nem kerül, hogy az adatkezelő jogos indokai elsőbbséget élveznek-e az érintett jogos indokaival szemben.

Ha az adatkezelés korlátozás alá esik, a személyes adatokat a tárolás kivételével csak az érintett hozzájárulásával, vagy jogi igények előterjesztéséhez, érvényesítéséhez vagy védelméhez, vagy más természetes vagy jogi személy jogainak védelme érdekében, vagy az Unió, illetve valamely tagállam fontos közérdekéből lehet kezelni.

**Adathordozáshoz való jog**

Amennyiben az adatkezelés automatizált módon valósul meg, vagy ha az adatkezelés az Ön önkéntes hozzájárulásán alapul, Önnek joga van arra, hogy kérje Adatkezelőtől, hogy az Ön által az Adatkezelő részére megadott adatokat megkapja, amit Adatkezelő xml, JSON, vagy csv formátumban bocsát az Ön rendelkezésére, ha ez technikailag megvalósítható, akkor kérheti, hogy az Adatkezelő az adatokat ebben a formában más adatkezelő számára továbbítsa.

**Tiltakozás joga**

Az érintett jogosult arra, hogy a saját helyzetével kapcsolatos okokból bármikor tiltakozzon személyes adatainak közérdekű vagy az adatkezelőre ruházott közhatalmi jogosítvány gyakorlásának keretében végzett feladat végrehajtásához szükséges adatkezelés, vagy az adatkezelő vagy egy harmadik fél jogos érdekeinek érvényesítéséhez szükséges kezelése ellen, ideértve az említett rendelkezéseken alapuló profilalkotást is. Tiltakozás esetén az adatkezelő a személyes adatokat nem kezelheti tovább, kivéve, ha azt olyan kényszerítő erejű jogos okok indokolják, amelyek elsőbbséget élveznek az érintett érdekeivel, jogaival és szabadságaival szemben, vagy amelyek jogi igények előterjesztéséhez, érvényesítéséhez vagy védelméhez kapcsolódnak.

Automatizált döntéshozatal egyedi ügyekben, beleértve a profilalkotást

Az érintett jogosult arra, hogy ne terjedjen ki rá az olyan, kizárólag automatizált adatkezelésen – ideértve a profilalkotást is – alapuló döntés hatálya, amely rá nézve joghatással járna vagy őt hasonlóképpen jelentős mértékben érintené.

**Visszavonás joga**Az érintett jogosult arra, hogy hozzájárulását bármikor visszavonja.

**Bírósághoz fordulás joga**Az érintett a jogainak megsértése esetén az adatkezelő ellen bírósághoz fordulhat. A bíróság az ügyben soron
kívül jár el.

**Adatvédelmi hatósági eljárás**

Panasszal a Nemzeti Adatvédelmi és Információszabadság Hatóságnál lehet élni:

       Név: Nemzeti Adatvédelmi és Információszabadság Hatóság

       Székhely: 1125 Budapest, Szilágyi Erzsébet fasor 22/C. Levelezési cím: 1530 Budapest, Pf.: 5.

       Telefon: 0613911400

       Fax: 0613911410

       E-mail: ugyfelszolgalat@naih.hu Honlap: [http://www.naih.hu](http://www.naih.hu/)

**Egyéb rendelkezések**

E tájékoztatóban fel nem sorolt adatkezelésekről az adat felvételekor adunk tájékoztatást.

Tájékoztatjuk ügyfeleinket, hogy a bíróság, az ügyész, a nyomozó hatóság, a szabálysértési hatóság, a közigazgatási hatóság, a Nemzeti Adatvédelmi és Információszabadság Hatóság, a Magyar Nemzeti Bank, illetőleg jogszabály felhatalmazása alapján más szervek tájékoztatás adása, adatok közlése, átadása, illetőleg iratok rendelkezésre bocsátása végett megkereshetik az adatkezelőt.

Az Adatkezelő a hatóságok részére

– amennyiben a hatóság a pontos célt és az adatok körét megjelölte – személyes adatot csak annyit és olyan mértékben ad ki, amely a megkeresés céljának megvalósításához elengedhetetlenül szükséges.

A jelen dokumentum a webshop működésével kapcsolatban minden releváns adatkezelési információt tartalmaz az Európai Unió 2016/679 számú Általános Adatvédelmi Rendelete (a továbbiakban: Rendelet. GDPR) és a 2011. évi CXII. tv. (a továbbiakban: Infotv.) alapján.

**ÁLTALÁNOS SZERZŐDÉSI FELTÉTELEK**

**1.  Általános tudnivalók:**

1.1.  A jelen Általános Szerződési Feltételek (a továbbiakban: ÁSZF) a Red Hot Run Group Sportegyesület (továbbiakban: Szolgáltató), és a Szolgáltató által a www.redhotrun.hu weboldalon (a továbbiakban: weboldal) keresztül nyújtott elektronikus kereskedelmi szolgáltatásokat igénybe vevő Ügyfél (a továbbiakban: Ügyfél) jogait és kötelezettségeit tartalmazza. (Szolgáltató és Ügyfél a továbbiakban együttesen: Felek). Az ÁSZF minden jogügyletre és szolgáltatásra vonatkozik, amely a www.redhotrun.hu weboldalon keresztül történik.

1.2.  Szolgáltató adatai:

         Név: Red Hot Run Group Sportegyesület

         Székhely: 8900 Zalaegerszeg, Sas u. 5.

         Telefonszám: +36-30/390-5067

         e-mail: redhotrun.post@gmail.com, redhotrun.group@gmail.com

         Weboldal: <https://www.prettylittlerun.com/>

         Nyilvántartó szerv: Zalaegerszegi Törvényszék

         Nyilvántartási szám: 20-02-0002933

         Adószám: 18941012-1-20

**2.     A Felek közötti szerződés létrejötte**

2.1.  A jelen ÁSZF hatálya kiterjed a Magyarország területén nyújtott minden olyan elektronikus kereskedelmi szolgáltatásra, amely a weboldalon keresztül történik. Jelen ÁSZF hatálya kiterjed továbbá minden olyan kereskedelmi ügyletre Magyarország területén, amely jelen szerződésben meghatározott Felek
között jön létre. A weboldalon történő szolgáltatás-nyújtást az elektronikus kereskedelmi szolgáltatások, az információs társadalommal összefüggő szolgáltatások egyes kérdéseiről szóló 2001. évi CVIII. törvény, a fogyasztó és a vállalkozás közötti szerződések részletes szabályairól szóló 45/2014. (II.26.) Kormányrendelet, továbbá a Polgári Törvénykönyvről szóló 2013. évi V. törvény szabályozza.

2.2.  Az Egyesület által szervezett versenyekre, rendezvényekre történő nevezés elektronikus úton leadott megrendeléssel lehetséges, a jelen ÁSZF-ben meghatározott módon.

2.3.  A nevezéssel/megrendeléssel és annak a Szolgáltató általi visszaigazolásával a Felek között szerződés jön létre. A szerződés írásba foglalt szerződésnek minősül. A szerződést a Szolgáltató rögzíti, és a szerződéskötés időpontjától számított 2 (kettő) évig megőrzi.

2.4.  A szerződés nyelve magyar.

2.5.  A Szolgáltató semmilyen magatartási kódex rendelkezéseinek nem veti alá magát.

2.6. Panaszügyintézés helye, módja

         Cím és postacím: 8900 Zalaegerszeg, Sas u. 5.

         Telefon: +36-30/390-5067

         E-mail: redhotrun.post@gmail.com

         Panaszügyintézés módja: telefonon, e-mail-ben, postai úton

         Telefonos panaszügyintézés időrendje: munkanapokon: 8-12 óráig

         Amennyiben a fenti módokon nem sikerül a panaszt rendezni, az Ügyfél a megfelelő fórumokhoz, hatóságokhoz fordulhat, melyek elérhetőségeiről a Panaszügyintézés pontban olvashat részletesebben.

**3.     Megrendelés – általános rendelkezések**

3.1.  A megrendeléshez, a szerződés teljesítéséhez (a termék/ek/ kézbesítéshez) az Ügyfél pontos adatainak megadása szükséges.

3.2.  A Szolgáltatót az Ügyfél által tévesen és/vagy pontatlanul megadott adatokra visszavezethető szállítási késedelemért, illetve egyéb problémáért, hibáért semminemű felelősség nem terheli.

3.3.  Az egyes futamok, versenyek, rendezvények, a hozzájuk kapcsolódó, választható ajándékok és ezen csomagok együttes ára minden esetben az adott esemény leírásánál található. Az árak bruttó árak, áfa már nem terheli őket (az Egyesület alanyi adómentes). A csomagok vételára nem tartalmazza a kiszállítási költségeket, azok külön kerülnek felszámításra. A mindenkori postaköltség díja a megrendelés összegzésekor látható. Személyes átvétel esetén természetesen ez a tétel nem kerül számlázásra.

***3.4.  Megrendelés menete:***

3.4.1.     A weblap tetején látható menüpontok közül a „Versenyeink” ikonra kattintva jelennek meg az aktuális versenyek. A képek alatt látható a versenyek ára. Amennyiben nem egy konkrét ár, hanem tól-ig összeg látszik, az azt jelenti, hogy az adott eseménynél többféle csomagból lehet választani, melyek ára annak összetételétől függően a kép alatt megadott legkisebb és legnagyobb érték közé esik.

3.4.2.     A képekre kattintva érhetőek el az események adatlapjai. A kiválasztott adatlapon lehet ajándékot/csomagot választani.

3.4.3.     A versenyekhez kapcsolódó ajándékok (póló, érem, toll, szemüveg, stb.) külön nem vásárolhatók meg. A Szolgáltató webáruházat nem működtet, raktárkészlettel nem rendelkezik. A rendezvényekhez kapcsolódó ajándékokat a megrendelések/nevezések alapján rendeli meg. Ezen okból a megrendelt nevezés vissza nem térítendő, abban az esetben sem, ha a futam egyéb okból elmarad, mivel minden terméket, érmet, ereklyét a Sportegyesület megrendel, kifizet a beszállítóknak, így azok postai úton való eljuttatása az Egyesület saját költségén – futam elmaradása esetén- elfogadott és a megrendelés leadásával vissza nem kérhető.

3.4.4.     Megrendelés feladására a virtuális kosár használatával van lehetőség a „kosárba teszem” gombra kattintva. A kosár a weboldal jobb felső részén található, a „Kosár” linkre kattintva tekinthető meg, ahol a termék egyúttal módosítható és törölhető is. A „Kosár” ikonra kattintva a lenyíló részen kiválasztható a „Kosár” menüpont, az esetleges kuponkódot itt lehet beírni.

3.4.5.     A kosár tartalmának véglegesítését követően a „Tovább a pénztárhoz” vagy „Pénztár” gombra kattintva érhető el az Ügyfél adatainak, és az egyes eseti szerződési feltételeknek a kitöltésére szolgáló adatlap. A megrendelés feladásához az adatlapon kötelező megadni az Ügyfél nevét, a számlázási és szállítási címet, az Ügyfél telefonszámát, e-mail címét, továbbá kötelező fizetési- és szállítási módot választani.

3.4.6.     A megrendelés feladásához az adatlap kötelezően kitöltendő rovatainak hiánytalan kitöltése mellett az Ügyfél nyilatkozni köteles – az adatlapon található négyzetre kattintva – arról, hogy a jelen ÁSZF-et, valamint az adatvédelmi és adatkezelési szabályzatot elolvasta és elfogadja. Ezt követően a ”rendelés feladása” gombra kattintva kerül feladásra a megrendelés.

**4.     Ajánlati kötöttség, visszaigazolás**

4.1.  Az Ügyfél által elküldött ajánlat (megrendelés) megérkezéséről a Szolgáltató 72 órán belül visszaigazoló e-mailt küld, mely visszaigazoló e-mail tartalmazza az Ügyfél ajánlatának (megrendelés) Szolgáltató általi elfogadását, az Ügyfél által a megrendelés során megadott adatokat (pl. számlázási és szállítási információk, megrendelt termékek adatai, stb.). A visszaigazoló e-mail a Szolgáltató részéről az Ügyfél által tett ajánlat elfogadásának minősül, és e visszaigazolással érvényes szerződés jön létre a Szolgáltató és Ügyfél között.

4.2.  Az Ügyfél mentesül az ajánlati kötöttség alól, ha késedelem nélkül, vagyis 72 órán belül nem kapja meg Szolgáltatótól az elküldött rendelésére vonatkozó külön elfogadó e-mailt

4.3.  A megrendelés elektronikus úton megkötött szerződésnek minősül, amelyre a polgári törvénykönyvről szóló 2013. évi V. törvény, az elektronikus kereskedelmi szolgáltatások, valamint az információs társadalommal összefüggő szolgáltatások egyes kérdéseiről szóló 2001. évi CVIII. törvényben foglaltak irányadóak. A szerződés a fogyasztó és a vállalkozás közötti szerződések részletes szabályairól szóló 45/2014 (II.26.) Korm. rendelet hatálya alá tartozik, és szem előtt tartja a fogyasztók jogairól szóló Európai Parlament és a Tanács 2011/83/EU irányelvének rendelkezéseit.

**5.     Adatbeviteli hibák javítása**

5.1.  Az Ügyfélnek a rendelés bármely szakaszában és a megrendelés Szolgáltató részére való elküldéséig a weboldalon bármikor lehetősége van az adatbeviteli hibák javítására (törlés és/vagy módosítás) a weboldal megrendelési felületén.

5.2.  A rendelés folyamata során a weboldal megrendelési felületén a megrendelt szolgáltatás és a fizetendő, pontos
végösszeg mindvégig szerepel.

**6.     Versenyek, rendezvények megvalósulása**

6.1.  **A Szolgáltató versenyei lemondásának jogát a verseny napja előtt napig fenntartja, vis maior esetén a versenynapon is!** (Korona vírus korlátozások adódhatnak 2020. február 29-től, amennyiben a Szolgáltató úgy ítéli meg, hogy nem biztonságos a rajtcsomagok osztása, fokozottan veszélyes közeget teremthet, fertőzésveszély, a mindenkori verseny lemondás jogát fenntartja bármely futamára vonatkozóan 2020. február 29-től. Erről a Nevezőket a facebook felületen értesíti, vagy e-mail útján. Ebben az esetben a kész rajtcsomagokat, érmeket a Szolgáltató igénylés esetén kipostázza, amennyiben az Ügyfél elutalja előre a postázás díját.

6.2.  **A futam, versenykiírás változtatásának jogát a Szolgáltató fenntartja az időjárási viszonyok változása, illetve egyéb vis maior esetek miatt. Amennyiben a versenyt a Szolgáltató rajta kívülálló okból kényszerül lemondani,- más külső tényező, hatóság utasítására**, (korona vírus korlátozások) – **abban az esetben a Szolgáltató a nevezési díjat nem fizeti vissza, nem írható át más futamra.** Ebben az esetben a futam a Szolgáltató által megadott más időpontban kerül megrendezésre, vagy lemondásra, melyet közzétesz az esemény oldalán a (lemondott) versenynap napjáig, és a rajtcsomag arra az időpontra, körre automatikusan át lesz vezetve, ha nem lemondott esemény (ugyanazon rajtcsomag). Ha az Ügyfélnek nem felel meg az időpont, illetve az esemény teljes egészében elmarad, akkor az Ügyfél kérheti a csomagját postai úton, ha fizeti a felmerülő költségeit.

6.3.  A VIP vagy nyeremény futamok beváltásáról: kizárólag helyszíni futásra érvényes, hazaiban nem kérhető. Az Ügyfélnek minden esetben nevezni kell a weboldalon, amit a Szolgáltató visszaigazol. A rajtcsomag ebben az esetben kizárólag a helyszínen vehető át a verseny napján.

**7.     Fizetési és szállítási feltételek**

7.1.  Az Ügyfél a visszaigazoló e-mail mellékleteként a megrendelésről szóló díjbekérőt kap. A megrendelt szolgáltatás/csomag ellenértékének kifizetése a díjbekérő alapján utalással történik. Az utalást a Szolgáltató OTP Banknál vezetett 11749008-24904520 számú bankszámlájára (IBAN: HU32 1174 9008 2490 4520 0000 0000, SWIFT kód: OTPVHUHB) kell teljesíteni, közleményben a kapott kód megadásával.

7.2.  Az ellenérték bankszámlára történő megérkezését követően, legkésőbb 3 napon belül a Szolgáltató e-mailben számlát
küld az Ügyfélnek.

7.3.  Helyszíni futás esetén a verseny napján vehetők át a megrendelt csomagok a helyszínen. Amennyiben az Ügyfél nem
jelenik meg az eseményen, csomagját nem postázzuk, viszont akadályoztatás esetén megbízott a helyszínen átveheti.

7.4.  Virtuális/hazai futamok esetén az adott esemény kiírt napja előtti 1-5 munkanapon belül kerül postázásra a csomag a korábban megadott címre.

7.5.  Amennyiben a csomagot az Ügyfél nem veszi át, a Szolgáltató nem postázza újra.

7.6.  A postázást a megadott díjakon kizárólag Magyarország területén vállalja a Szolgáltató.

8.      **Elállási/Felmondási jog**

8.1.  Ön 8 napon belül jogosult indokolás nélkül elállni e szerződéstől. Hasonlóképpen, ha a szolgáltatás nyújtására irányuló szerződés esetén a szerződés teljesítése megkezdődött, Ön jogosult 8 napon belül indokolás nélkül felmondani a szerződést.

8.2.  Az elállási/felmondási határidő a szerződés megkötésének napjától számított 8 nap elteltével jár le.

8.3.  Ha Ön elállási/felmondási jogával élni kíván, elállási/felmondási szándékát tartalmazó egyértelmű nyilatkozatát köteles eljuttatni (például postán vagy elektronikus úton küldött levél útján) az alábbi címre: Red Hot Run Group Sportegyesület, 8900 Zalaegerszeg, Sas u. 5. e-mailben: redhotrun.group@gmail.com. Ebből a célból felhasználhatja az 1. sz. mellékletben szereplő elállási/felmondási nyilatkozat-mintát is.

8.4.  Ön határidőben gyakorolja elállási/felmondási jogát, ha a fent megjelölt határidő lejárta előtt elküldi elállási/felmondási nyilatkozatát.

8.5.  Az elállás/felmondás joghatásai: ha Ön eláll ettől a szerződéstől, haladéktalanul, de legkésőbb az Ön elállási nyilatkozatának kézhezvételétől számított 8 napon belül visszatérítjük az Ön által teljesített valamennyi ellenszolgáltatást, ideértve a fuvarozási költséget is (kivéve azokat a többletköltségeket, amelyek amiatt merültek fel, hogy Ön az általunk felkínált, legolcsóbb szokásos fuvarozási módtól eltérő fuvarozási módot választott.) A visszatérítés során az eredeti ügylet során alkalmazott fizetési móddal egyező fizetési módot alkalmazunk.

8.6.  Az elállási jog határidejét követően nevezési díjat nem utalunk vissza. Amennyiben meggondolja magát az Ügyfél, átírjuk más – általa kiválasztott – futamra, de kizárólag a versenynap előtt 45 napig, mert ekkor már megrendeljük az érmeket, trikókat-pólókat méretre db-ra! Ha az Ügyfél tévedésből duplán utal, a díjat nem utaljuk vissza, számlát kiállítjuk és bármely futamra beváltható.

8.7.  45 nap után a nevezés elveszett, nem írható át más futamra, csak értékesíthető az Ügyfél által az esemény oldalunkon (az átvett nevezésekért a Szolgáltató nem vállal felelősséget)

**9.     Jótállás**

9.1.  A Szolgáltatót termékeire vonatkozóan sem a Polgári Törvénykönyvről szóló 2013. évi V. törvény, sem egyéb jogszabály
alapján jótállási kötelezettség nem terheli.

9.2.  Szolgáltató az általa értékesített termékekre vonatkozóan önkéntes jótállást nem vállal.

**10.  Szavatosság**

***10.1.
Kellékszavatosság***

10.1.1. Az Ügyfél a Szolgáltató hibás teljesítése esetén a Szolgáltatóval szemben kellékszavatossági igényt érvényesíthet. Fogyasztói szerződés esetén a fogyasztónak minősülő Ügyfél a termék(ek) átvételének időpontjától számított 2 éves elévülési határidő alatt érvényesítheti szavatossági igényeit, azokért a
termékhibákért, amelyek a termék átadása időpontjában már léteztek. Két éves elévülési határidőn túl kellékszavatossági jogait az Ügyfél érvényesíteni már nem tudja.

10.1.2. Nem fogyasztóval kötött szerződés esetén a jogosult az átvétel időpontjától számított 1 éves elévülési határidő alatt érvényesítheti szavatossági igényeit.

10.1.3. Az Ügyfél – választása szerint – kérhet kijavítást vagy kicserélést, kivéve, ha az ezek közül az Ügyfél által választott igény teljesítése lehetetlen vagy a Szolgáltató számára más igénye teljesítéséhez képest aránytalan többletköltséggel járna. Ha a kijavítást vagy a kicserélést az Ügyfél nem kérte, illetve nem kérhette, úgy igényelheti az ellenszolgáltatás arányos leszállítását vagy a hibát a Szolgáltató költségére az Ügyfél is kijavíthatja, illetve mással kijavíttathatja vagy – végső esetben – a
szerződéstől is elállhat. Jelentéktelen hiba miatt elállásnak nincs helye.

10.1.4. Az Ügyfél a választott kellékszavatossági jogáról egy másikra is áttérhet, az áttérés költségét azonban köteles viselni, kivéve, ha az indokolt volt, vagy arra a Szolgáltató adott okot.

10.1.5. Az Ügyfél köteles a hibát annak felfedezése után haladéktalanul, de nem később, mint a hiba felfedezésétől számított kettő hónapon belül közölni a Szolgáltatóval.

10.1.6. Az Ügyfél közvetlenül a Szolgáltatóval szemben érvényesítheti kellékszavatossági igényét.

10.1.7. A szerződés teljesítésétől számított hat hónapon belül a kellékszavatossági igénye érvényesítésének a hiba közlésén túl nincs egyéb feltétele, ha az Ügyfél igazolja, hogy a terméket a Szolgáltatótól vásárolta (számla vagy a számla másolatának bemutatásával). Ilyen esetben a Szolgáltató csak akkor mentesül a szavatosság alól, ha ezt a vélelmet megdönti, vagyis bizonyítja, hogy a termék hibája az Ügyfél részére történő átadást követően keletkezett.

10.1.8. Amennyiben a Szolgáltató bizonyítani tudja, hogy a hiba oka az Ügyfélnek felróható okból keletkezett, nem köteles az Ügyfél által támasztott szavatossági igénynek helyt adni. A teljesítéstől számított hat hónap eltelte után azonban már az Ügyfél köteles bizonyítani, hogy az általa felismert hiba már a teljesítés időpontjában is megvolt.

10.1.9. Értelemszerűen bármely kellékszavatossági igény érvényesítéséhez a termék(ek)et vissza kell juttatni a Szolgáltató részére, a Szolgáltató címére. A Szolgáltató kizárólag tiszta terméke(ke)t vesz át, a nem tiszta terméke(ke)t visszaküldi az Ügyfélnek.

10.1.10.    Ha az Ügyfél a szavatossági igényét a terméktől – a megjelölt hiba szempontjából – elkülöníthető része tekintetében érvényesíti, a szavatossági igény a termék egyéb részeire nem minősül érvényesítettnek.

10.1.11.   Kicserélés vagy elállás esetén az Ügyfél nem köteles a termék(ek)nek azt az értékcsökkenését megtéríteni, amely a rendeltetésszerű használat következménye. A termék(ek) azon értékcsökkenését, amely a nem rendeltetésszerű használat következménye, az Ügyfél köteles megfizetni a Szolgáltató részére.

10.1.12.       Hibás teljesítés esetén a szavatossági kötelezettség teljesítésével kapcsolatos költségek a Szolgáltatót terhelik. A Szolgáltató a szavatossági kötelezettség teljesítésével kapcsolatosan az Ügyfélnél felmerült költségeket kizárólag a költségek hitelt érdemlő igazolását (számla, postai ajánló szelvény, stb. bemutatásával) követően fizet meg az Ügyfél részére. Ha a termék meghibásodásában az Ügyfelet terhelő karbantartási kötelezettség elmulasztása is közrehatott, a szavatossági
kötelezettség teljesítésével felmerült költségeket közrehatása arányában az Ügyfél köteles viselni, ha a termék karbantartására vonatkozó ismeretekkel rendelkezett, vagy ha a Szolgáltató e tekintetben tájékoztatási kötelezettségének eleget tett. Amennyiben bizonyítást nyer, hogy a termék hibája a teljesítést követően keletkezett (azaz a Szolgáltató nem hibásan teljesített), akkor a szavatossági jog érvényesítésével felmerült költségek (beleértve a termék Ügyfél részére történő visszaküldésének költségét is) az Ügyfelet terhelik.

10.1.13.        Az Ügyfélnek nyilatkoznia kell a kellékszavatosság igényértől. A nyilatkozatnak tartalmaznia kell
legalább a termék hibájának leírását, a választott szavatossági igényt, az Ügyfél nevét, a szállítási címet és a rendelésszámot. A kellékszavatossági igény érvényesítésére szolgáló nyilatkozatát a Szolgáltató elérhetőségein írásban terjesztheti elő.

***10.2.           Termékszavatosság***

10.2.1. A facebookos, illetve a webes felületen megjelenített látványtervek mind képi formátumban megjelenített anyagok, ezek nem mindig 100 %-ban készíthetőek el pontosan a valóságban is, olyannak, ahogy  a Szolgáltató megálmodta. Természetesen a Szolgáltató törekszik arra, hogy majdnem teljesen ugyanolyan termékeket: pólót, érmet, bögrét, táskát, zsákot készíttetni, de ez a gyártóktól is függ.

10.2.2. A termék hibája esetén a fogyasztónak minősülő Ügyfél (a továbbiakban: Fogyasztó) – választása szerint – kellékszavaossági jogot vagy termékszavatossági igényt érvényesíthet.

10.2.3. A Fogyasztót azonban nem illeti meg az a jog, hogy ugyanazon hiba miatt kellékszavatossági és termékszavatossági igényt egyszerre, egymással párhuzamosan érvényesítsen. Termékszavatossági igény eredményes érvényesítése esetén azonban a kicserélt termékre, illetve kijavított részre vonatkozó kellékszavatossági igényét a Fogyasztó a gyártóval szemben érvényesítheti.

10.2.4. Termékszavatossági igényként a Fogyasztó kizárólag a hibás termék kijavítását vagy kicserélését kérheti. A termék hibáját termékszavatossági igény esetén a Fogyasztónak kell bizonyítania.

10.2.5. Egy termék akkor minősül hibásnak, ha az nem felel meg a forgalomba hozatalakor hatályos minőségi követelményeknek vagy, ha nem rendelkezik a gyártó által adott leírásban szereplő tulajdonságokkal.

10.2.6. Termékszavatossági igényét a Fogyasztó a termékgyártó általi forgalomba hozatalától számított két éven belül érvényesítheti. E határidő elteltével e jogosultságát elveszti. A Fogyasztó a hiba felfedezése után késedelem nélkül köteles a hibát a gyártóval közölni. A hiba felfedezésétől számított két hónapon belül közölt hibát késedelem nélkül közöltnek kell tekinteni. A közlés késedelméből eredő kárért a Fogyasztó felelős.

10.2.7. A Fogyasztó termékszavatossági igényét a termék gyártójával vagy forgalmazójával (Szolgáltató) szemben gyakorolhatja.

10.2.8. A Ptk. értelmében gyártónak minősül a termék előállítója és forgalmazója (Szolgáltató).

10.2.9. A gyártó, forgalmazó (Szolgáltató) kizárólag akkor mentesül termékszavatossági kötelezettsége alól, ha bizonyítani tudja, hogy:

10.2.10.    A terméket nem üzleti tevékenysége körében gyártotta, illetve hozta forgalomba, vagy

10.2.11.      A hiba a tudomány és a technika állása szerint a forgalomba hozatal időpontjában nem volt
felismerhető, vagy

10.2.12.     A termék hibája jogszabály vagy kötelező hatósági előírás alkalmazásából ered.

10.2.13.     A gyártónak, forgalmazónak
ó (Szolgáltató) a mentesüléshez elegendő egy okot bizonyítania.

10.2.14.    Termékszavatossági igény esetén az Ügyfélnek nyilatkozatot kell tennie arról. A nyilatkozatnak
tartalmaznia kell legalább a termék hibájának leírását, a választott szavatossági igényt, az Ügyfél nevét, a szállítási címet és a rendelésszámot. A termékszavatossági igény érvényesítésére szolgáló nyilatkozatát a Szolgáltató elérhetőségein írásban terjesztheti elő.

**11.  Szerzői jogok**

11.1. A weboldal szerzői jogvédelem alatt áll. Szolgáltató a szerzői jogi jogosultja vagy a feljogosított felhasználója a weboldalon, valamint a weboldalon keresztül elérhető szolgáltatások nyújtása során megjelenített valamennyi
tartalomnak: bármely szerzői műnek, illetve más szellemi alkotásnak (ideértve többek közt valamennyi grafikát és egyéb anyagokat, a weboldal felületének elrendezését, szerkesztését, a használt szoftveres és egyéb megoldásokat,
ötletet, megvalósítást).

11.2.   A weboldal tartalmának valamint egyes részeinek fizikai vagy más adathordozóra mentése vagy kinyomtatása magáncélú felhasználás céljából vagy a Szolgáltató előzetes írásbeli hozzájárulása esetén engedélyezett. A magáncélú
felhasználáson túli felhasználás – például adatbázisban történő tárolás, továbbadás, közzé- vagy letölthetővé tétel, kereskedelmi forgalomba hozatal – kizárólag a Szolgáltató előzetes írásbeli engedélyével lehetséges.

11.3.    A jelen ÁSZF-ben kifejezetten meghatározott jogokon túlmenően a regisztráció, a weboldal használata, illetve az ÁSZF egyetlen rendelkezése sem biztosít jogot az Ügyfélnek a weboldal felületén szereplő bármely kereskedelmi névnek vagy védjegynek bármely használatára, hasznosítására. A weboldal rendeltetésszerű használatával járó megjelenítésen, az ehhez szükséges ideiglenes többszörözésen és a magáncélú másolatkészítésen túl e szellemi alkotások a Szolgáltató
előzetes írásbeli engedélye nélkül semmilyen egyéb formában nem használhatók fel vagy hasznosíthatók.

**12.  Jogérvényesítési lehetősége - Panaszügyintézés**

12.1.  Az Ügyfél a termékkel vagy a Szolgáltató tevékenységével kapcsolatos fogyasztói kifogásait a Szolgáltató adatainál megjelölt elérhetőségeken terjesztheti elő.

12.2.  A hatályos jogszabályok értelmében a szóbeli panaszt a Szolgáltató azonnal kivizsgálja, és szükség szerint orvosolja, amennyiben a panasz jellege ezt megengedi. Ha az Ügyfél a panasz kezelésével nem ért egyet, vagy a panasz
azonnali kivizsgálása nem lehetséges, akkor a Szolgáltató a panaszról és az azzal kapcsolatos álláspontjáról haladéktalanul jegyzőkönyvet vesz fel. Telefonon közölt szóbeli panasz esetén a jegyzőkönyvet legkésőbb az írásbeli panaszról szóló részben meghatározott érdemi válasszal egyidejűleg megküldi az ügyfélnek, és a továbbiakban az írásbeli panaszra vonatkozóan rendelkezések szerint jár el.

12.3.  A Szolgáltató az írásbeli panaszt a beérkezését követően harminc napon belül köteles megvizsgálni és érdemben megválaszolni továbbá intézkedni arról, hogy a válasz az Ügyfélhez eljusson. Ha a panaszt a Szolgáltató elutasítja, köteles álláspontját az elutasításra vonatkozó érdemi válaszában megindokolni.

12.4.  A panaszról felvett jegyzőkönyvet és a válasz másolati példányát a Szolgáltató köteles öt évig megőrizni.

12.5.   A Szolgáltató az Ügyfél által előterjesztett kifogásokat a megadott közvetlen elérhetőségeken fogadja.

***12.6.     Egyéb jogérvényesítési lehetőségek***

12.6.1. Békéltető testület. A termékek minőségével, biztonságosságával és a termékfelelősségi szabályok
alkalmazásával, valamint a szerződés megkötésével és teljesítésével kapcsolatos fogyasztói jogvita bíróságon kívüli, békés rendezése céljából az Ügyfél eljárást kezdeményezhet a lakóhelye szerint illetékes szakmai kamara mellett
működő békéltető testületnél.

A Zala Megyei Békéltető Testület elérhetőségei: 8900 Zalaegerszeg, Petőfi Sándor u. 24.

E-mail cím: zmbekelteto@zmkik.hu

Fax: 06 (92)/550-525

Telefon: 06 (92)/550-513

12.6.2. Bírósági eljárás. Az Ügyfél jogosult a fogyasztói jogvitából származó követelésének bíróság előtti érvényesítésére
polgári eljárás keretében a Polgári Törvénykönyvről szóló 2013. évi V. törvény, valamint a Polgári Perrendtartásról szóló 1952. évi III. törvény rendelkezései szerint.

12.6.3. Online vitarendezési platform: Az Európai Bizottság által működtetett európai online vitarendezési (OVR) platform
célja, hogy a színvonalas vitarendezés lehetőségét biztosítva biztonságosabbá és tisztességesebbé tegye az online vásárlást. A felület használatáról bővebben az alábbi linken tájékozódhat:
https://ec.europa.eu/consumers/odr/main/?event=main.home.howitworks

1.      sz. melléklet

***Elállási/Felmondási nyilatkozatminta***

(csak a szerződéstől való elállási/felmondási szándék esetén
töltse ki és juttassa vissza)

Címzett:[**\***](https://net.jogtar.hu/jogszabaly?docid=a1400045.kor#lbj19id5a78)

Alulírott/ak
kijelentem/kijelentjük, hogy gyakorlom/gyakoroljuk elállási/felmondási
jogomat/jogunkat az alábbi termék/ek adásvételére vagy az alábbi szolgáltatás
nyújtására irányuló szerződés tekintetében:[**\***](https://net.jogtar.hu/jogszabaly?docid=a1400045.kor#lbj20id5a78)

Szerződéskötés időpontja
/átvétel időpontja:[**\***](https://net.jogtar.hu/jogszabaly?docid=a1400045.kor#lbj21id5a78)

A fogyasztó(k) neve:

A fogyasztó(k) címe:

A fogyasztó(k) aláírása:
(kizárólag papíron tett nyilatkozat esetén)

Kelt